נורווגיה באירוויזיון 2024

**[[נורווגיה באירוויזיון|נורווגיה]] השתתפה ב[[אירוויזיון 2024]]**, שהתקיים במאלמה שבשוודיה עם השיר "Ulveham" בביצוע הלהקה הנורווגית גוטה. תאגיד השידור הנורווגי, Norsk rikskringkasting (NRK), ארגן את תחרות הקדם המסורתית, המלודי גרנד פרי לשנת 2024 או בשמו הלועזי *Melodi Grand Prix 2024*. כך, הוא בחר את הנציגות הנורווגית לאירוויזיון השנתי.

נורווגיה הוגרלה להתחרות בחצי הגמר השני של תחרות האירוויזיון, שהתקיים ב-9 במאי. לאחר מכן שובצה כמדינה ה-15 בסדר ההופעות של המשדר. בסיום המופע נמנתה נורווגיה בין עשר המדינות המעפילות לגמר. במופע הגמר, בתום הקראת הניקוד שהעניקו צוותי השופטים, דורג השיר הנורווגי במקום ה-23 עם 12 נקודות. בהצבעת הקהל הוא דורג במקום ה-24 עם 4 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום ה-25 והאחרון עם 16 נקודות.

## רקע

קדם לאירוויזיון 2024 השתתפה נורווגיה בתחרות 62 פעמים מאז הופעת הבכורה שלה באירוויזיון 1960. היא זכתה שלוש פעמים: הראשונה אירעה ב-1985 עם השחר "La det swinge" בביצוע הצמד בוביסוקס!. עשר שנים אחר כך דורג הצמד סיקרט גארדן במקום הראשון של התחרות עם שירו "Nocturne". הפעם האחרונה נרשמה באירוויזיון 2009, אז נשלח אלכסנדר ריבאק עם השיר "Fairytale". נורווגיה היא המדינה הגיעה אחת עשרה פעמים למקום האחרון בגמר האירוויזיוון – שיא שמוחזק על ידה בלבד. כמו כן, יש לה שיא משותף עם אוסטריה בתור המדינות שקיבלו הכי הרבה 0 נקודות מהשופטים ומהקהל (ארבע פעמים לכל אחת). מאז הנהגת שיטת חצאי הגמר באירוויזיון 2004 התברגה נורווגיה עשר פעמים לעשר המדינות המובילות של כל תחרות. באירוויזיון 2023 הגיעה אלסנדרה עם "Queen of Kings" למקום החמישי – התוצאה הטובה ביותר של המדינה מזה עשר שנים.

תאגיד השידור הנורווגי, Norsk rikskringkasting (NRK), אמון על שידור האירוויזיון בשטח המדינה ועל ארגון תהליך הבחירה הלאומי לנציגות הנורווגית בתחרות. באפריל 2023 אישר NRK את השתתפות המדינה באירוויזיון 2024. במקביל היא פתחה מחנה כתיבת שירים לתחרות המלודי גרנד פרי לשנת 2024.

## לפני האירוויזיון
### ''Melodi Grand Prix 2024''
תחרות המלודי גרנד פרי לשנת 2024 הייתה המהדורה ה-62 של הקדם המסורתי. היא כללה שלושה מקצים, שנערכו שבוע אחר שבוע החל מ-13 בינואר וגמר שהתקיים ב-3 בפברואר. המקצים התרחשו באולפני NRK במרייליסט והגמר בטרונדהיים ספקטרום. בכל מקצה התחרו שישה שירים, שמתוכם העפילו רק שלושה לגמר.

#### פורמט
התחרות, שהורכבה משלושה מקצים באולפני 1 ו-2 במרייליסט וגמר בטרונדהיים ספקטרום, אורגנה והופקה על ידי NRK בין ינואר לפברואר 2024. האירועים הונחו על ידי פרדריק סולבנג ומריון רבן. שישה מועמדים התחרו בכל מקצה. זהות שלושת המעפילים לגמר נקבעה באמצעות הצבעת הקהל בלבד. תוצאות הגמר חולקו בין צוותי השיפוט (40%) והצבעת הקהל (60%). התחרות שודרה ב-NRK1 וב-NRK TV.

ניתנה לאמנים האפשרות להשתמש באוטו-טיון, על-אף שהדבר אסור באירוויזיון. איגוד השידור האירופי הבהיר כי תקנה זו מוגבלת לאפקטים קוליים, ואסור לאפשר "מניפולציה" של הביצועים הווקאליים של המתחרים.

#### המשתתפים
ממוזער|250px|גוטה, זוכת מלודי גרנד פרי 2024.
ב-9 ביוני 2023, ארבעה שבועות לאחר אירוויזיון 2023, פתח NRK את תקופת הגשת השירים למלודי גרנד פרי 2024. מועד סגירת ההרשמה ננעץ ל-31 באוגוסט. לא הייתה מגבלה כלשהי על זהות הכותבים, וכל אחד היה רשאי לשלוח שלושה שירים. במצבת יוצרי השיר נדרש להיות לפחות נורווגי אחד, זאת על מנת לקדם את תעשיית המוזיקה המקומית. בנוסף, NRK חיפש שירים אפשריים דרך חיפוש ממוקד בהרבה, ואף פנה לכמה יוצרים באופן פרטי בבקשה ליצור שיר לתחרות הקדם.

לראשונה בתחרות ניתן היה לפרסם את השירים כבר ב-1 בספטמבר 2023, בהתאם לכללים הקיימים באירוויזיון. בעבר הצטרכו כל השירים המתחרים להישאר חסויים לציבור ולהמתין להחלטת התאגיד בנושא. לדבריו, הסיבה לשינוי הייתה לתת הזדמנות רחבה יותר לאמנים להגיש את שיריהם לקדם.

תחילה הוערכו השירים באמצעות מספר מפגשי הזאנה, ולאחר מכן באמצעות אודישן מול חברי הוועדה המקצועית של התאגיד. הרשימה הסופית של המתחרים, שנקבעה עוד בתחילת נובמבר 2023, נחשפה ב-5 בינואר. ארבעה זוכי הקדם לשעבר נמנו בין המשתתפים: בנדקיטה אדריאן חלק ממיסטרה (1984, אז חלק מדולי דה לוקס), מרגרט ברגר (2013), קיינו (2019) וגאוטה אורמסן (2022, אז חלק מסאבוולפר) שעטה את זהותו של "סופר רוב".

#### מקצים
שלושת המקצים נערכו בשבוע הפרש אחד מהשני. הראשון מהם נערך ב-13 בינואר.

#### גמר
הגמר התקיים ב-3 בפברואר 2024. לצד המתחרים הופיעו בו גם קרולה, נציגת שוודיה בשנים 1983, 1991 ו-2006; בוביסוקס!, נציגות נורווגיה וזוכות אירוויזיון 1985; אלכסנדר ריבאק, נציג נורווגיה וזוכה אירוויזיון 2019 ו-TIX, נציג נורווגיה לאירוויזיון 2021. תוצאות הגמר חולקו בין צוותי השיפוט הבין-לאומי (40%) והצבעת הקהל (60%).

לאחר ניצחונה של להקת גוטה עם השיר "Ulveham", הוחלט לשנות את מילות השיר כיוון שהן נלקחו מבלדה נורווגית מימי הביניים, דבר שנוגד את חוקי האירוויזיון, שדורשים כי כל שיר יהיה מקורי לגמרי.

## באירוויזיון

נורווגיה שובצה להופיע בחלקו השני של חצי הגמר השני, שנערך ב-9 במאי 2024.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. נורווגיה הופיעה כהופעה ה-15, אחרי ישראל ולפני הולנד.

בנורווגיה, כל שלושת המשדרים שודרו ב-NRK1, כמו גם בפלטפורמת הסטרימינג של השדר NRK TV, עם פרשנות מאת ; הגמר שודר ברדיו דרך התחנה NRK P1, עם פרשנות מאת . NRK גם שיתפה פעולה עם DR הדני ו-SVT, לצד גופי שידור אחרים חברי איגוד השידור האירופי, כדי להפיק ולשדר סרט תיעודי לרגל ניצחונה הראשון של שוודיה באירוויזיון עם השיר "Waterloo" של להקת אבבא.

ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. נורווגיה בחרה להציג את קטיל סטוקן, נציג נורווגיה לאירוויזיון 1986 ו-1990, שדורג במקום ה-12 וה-21 בהתאמה, ואת אלכסנדר ריבאק, נציג המדינה לאירוויזיון 2009 ו-2018, שדורג במקום הראשון וה-15 בהתאמה.

### חצי הגמר
גוטה השתתפה בחזרות טכניות למופע ב-30 באפריל וב-3 במאי, ולאחר מכן בשלוש חזרות גנרליות למופע ב-8 וב-9 במאי.

ההופעה של נורווגיה הציגה גרסה בימתית דרמטית לשיר. הסולנית, גונהילד סונדלי, עמדה במרכז הבמה על פלטפורמה מסתובבת, כשהיא לבושה בתלבושת ירוקה כהה בעלת אלמנטים אתניים. התאורה סביב הפלטפורמה נשלטה על ידי גוונים ירוקים ולייזרים חדים, שיצרו תחושה של טקס פולחני או טקס טבע פגאני. שאר חברי הלהקה מוקמו מסביב לבמה, כשברקע מסכים המציגים דימויים אבסטרקטיים עם השפעות נורדיות, כולל מוטיבים של טבע, ערפל ועצים. נעשה שימוש באפקטים של עשן, תאורה עמומה ותנועות מצלמה מעגליות כדי להעצים את האווירה המיסטית של השיר.

בסוף הערב הוכרזה נורווגיה כאחת מעשר המדינות שהעפילו לשלב הגמר. מאוחר יותר התברר כי נורווגיה הגיעה למקום העשירי בחצי הגמר עם 43 נקודות.

### גמר
ממוזער|250px|גוטה בחזרות לחצי גמר אירוויזיון 2024.
ממוזער|250px|גוטה בחזרות לחצי גמר אירוויזיון 2024.
ממוזער|250px|גוטה בחזרות לחצי גמר אירוויזיון 2024.
ממוזער|250px|גוטה בחזרות לחצי גמר אירוויזיון 2024.
ממוזער|250px|גוטה בחזרות לחצי גמר אירוויזיון 2024.
ממוזער|250px|גוטה בחזרות לחצי גמר אירוויזיון 2024.
זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. נורווגיה הוגרלה להופיע במחצית השנייה. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. נורווגיה שובצה כהופעה ה-14, אחרי הממלכה המאוחדת ולפני איטליה. לקראת המופע, השתתפו גוטה בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים.

נורווגיה הגיעה למקום ה-25 והאחרון בגמר, עם 16 נקודות; 12 נקודות מהשופטים, ו-4 נקודות מהקהל. זו הפעם ה-12 בתולדותיה של נורווגיה שהיא סיימה במקום האחרון בגמר.

### הצבעה
במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים הנורווגי הורכב מדניאל יוהנסן אלמרהרי, לארס הורן לאוויק, אנפרינסס ג'ונסון קופה, גונילה סוסמן וליסה סטוקה.

#### נקודות שהוענקו לנורווגיה
##### חצי הגמר

##### גמר

#### נקודות שהוענקו על ידי נורווגיה
##### חצי הגמר

###### תוצאות הצבעה מפורטות
החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.

##### גמר

###### תוצאות הצבעה מפורטות
צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן.

## קישורים חיצוניים

## ביאורים

## הערות שוליים

קטגוריה:נורווגיה באירוויזיון
קטגוריה:מדינות באירוויזיון 2024